b'\n_START_ARTICLE_\nPetru Dugulescu\n_START_PARAGRAPH_\nPetru Dugulescu (n. 18 noiembrie 1945, Chelmac, Arad - d. 3 ianuarie 2008, Timi\xc8\x99oara) a fost un pastor baptist, una din figurile marcante ale revolu\xc8\x9biei de la Timi\xc8\x99oara, deputat de Timi\xc8\x99 din partea PN\xc8\x9aCD \xc3\xaentre 1992-2000. \xc3\x8en cadrul activit\xc4\x83\xc8\x9bii sale \xc3\xaen legislatura 1996 - 2000, Petru Dugulescu a fost membru \xc3\xaen grupul parlamentar de prietenie cu Regatul Unit al Marii Britanii \xc8\x99i Irlanda de Nord._NEWLINE_\xc3\x8en 16 decembrie 1989 un grup de enoria\xc8\x99i ai bisericii p\xc4\x83storite de Dugulescu s-au deplasat la locuin\xc8\x9ba pastorului reformat L\xc3\xa1szl\xc3\xb3 T\xc5\x91k\xc3\xa9s, fapt care a m\xc4\x83rit num\xc4\x83rul persoanelor aflate \xc3\xaen acea zon\xc4\x83 \xc8\x99i a contribuit la izbucnirea revolu\xc8\x9biei rom\xc3\xa2ne din 1989._NEWLINE_A fost unul din marii poeti crestini ai Romaniei._NEWLINE_Securitatea comunista a incercat in repetate randuri sa-l omoare prin mai multe metode, incepand cu un accident de masina in 30.septembrie 1985, continuand cu otravirea lui sau taindu-i oxigenul in timpul unei operatii, chiar incercand sa-l rapeasca in anul 1986, intr-o parcare din Timisoara._NEWLINE_A fost prieten cu poetul Ioan Alexandru, care l-a convins s\xc4\x83 intre \xc3\xaen politic\xc4\x83 \xc8\x99i s\xc4\x83 devin\xc4\x83 membru al PN\xc8\x9aCD. Conform propriei m\xc4\x83rturii, \xc3\xaen preajma alegerilor din 1992 unele ziare din Banat au scris despre "pericolul" ca un poc\xc4\x83it s\xc4\x83-i reprezinte pe aleg\xc4\x83tori \xc3\xaen Parlamentul Rom\xc3\xa2niei. Dugulescu a fost prezentat \xc3\xaen contextul respectiv de c\xc4\x83tre Ioan Alexandru liderului cre\xc8\x99tin democrat Corneliu Coposu, care l-a \xc3\xaencurajat s\xc4\x83 candideze:_NEWLINE_\xe2\x80\x9eSunt foarte insisten\xc8\x9bi s\xc4\x83 \xc3\xae\xc8\x9bi retrag candidatura, dar eu nu te \xc8\x99terg de pe liste. Am nevoie de oameni ca dumneata, trebuie s\xc4\x83 revitaliz\xc4\x83m morala cre\xc8\x99tin\xc4\x83 \xc3\xaen politica rom\xc3\xa2neasc\xc4\x83, s\xc4\x83 refacem cinstea \xc8\x99i demnitatea uman\xc4\x83.\xe2\x80\x9d_NEWLINE_\xc3\x8en anul 1992 a fost ales deputat de Timi\xc8\x99 pe lista PN\xc8\x9aCD, devenind primul baptist ales \xc3\xaen Parlamentul Rom\xc3\xa2niei. \xc3\x8en 1996 a fost ales din nou deputat de Timi\xc8\x99, tot din partea PN\xc8\x9aCD, pe lista coali\xc8\x9biei CDR._NEWLINE_A fost c\xc4\x83s\xc4\x83torit \xc8\x99i a avut 4 copii. A fost fondator al funda\xc8\x9biei de binefacere "Isus, speran\xc8\x9ba Rom\xc3\xa2niei", care se \xc3\xaengrije\xc8\x99te de copiii str\xc4\x83zii._NEWLINE_Moartea a survenit la scurt timp dup\xc4\x83 ce s\xc4\x83pt\xc4\x83m\xc3\xaenalul "B\xc4\x83n\xc4\x83\xc8\x9beanul" din Timi\xc8\x99oara a publicat un articol \xc3\xaen care se ar\xc4\x83ta faptul c\xc4\x83, \xc3\xaentre 1980 \xc8\x99i 1982, Petre Dugulescu a fost informator al Securit\xc4\x83\xc8\x9bii, . Faptul respectiv fusese recunoscut de pastor \xc3\xaen cartea autobiografic\xc4\x83 "Democra\xc8\x9bie \xc8\x99i persecu\xc8\x9bie"'